Implantació de màsters universitaris oficials, per al curs 2014-2015
Supressió de màsters universitaris oficials, implantats en cursos acadèmics anteriors, amb efectes des del curs 2014-2015
La Programació universitària de Catalunya, aprovada per la Resolució de 23 d'abril de 2014 per al curs 2014-2015, preveu la implantació i el reconeixement de la implantació dels estudis oficials de màster universitari a les universitats públiques i privades de Catalunya.
Atès que s'han produït canvis substancials que afecten la naturalesa i els objectius de diversos màsters universitaris, implantats en cursos acadèmics anteriors, s'han verificat de nou aquests estudis.
En conseqüència, cal dur a terme la implantació dels nous estudis verificats, la qual cosa comporta la supressió dels estudis implantats anteriorment.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; el Reial decret 557/1991, de 12 d'abril, de creació i reconeixement d'universitats i centres universitaris; el Decret 258/1997, de 30 de setembre, pel qual es regula la Programació universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments; els Estatuts de la Universitat de Barcelona, de la Universitat Autònoma de Barcelona, de la Universitat Politècnica de Catalunya, de la Universitat de Lleida i de la Universitat de Girona i les Normes d'organització i funcionament de la Universitat Ramón Llull i de la Universitat Abat Oliba CEU, a proposta del Consell de Govern i amb l'informe favorable del Consell Social de les universitats públiques indicades, i amb l'acord dels òrgans de govern de les universitats privades esmentades, i a proposta del director general d'Universitats,
S'implanten i es reconeix la implantació de diversos estudis oficials de màster universitari, per als cursos 2013-2014 i 2014-2015, als centres corresponents de les diferents universitats públiques i privades catalanes, que s'indiquen a l'annex 1 d'aquesta Ordre.
Se suprimeixen i es reconeix la supressió de diversos estudis oficials de màster universitari, implantats en cursos acadèmics anteriors de les diferents universitats públiques i privades catalanes, que s'indiquen a l'annex 2 d'aquesta Ordre.
Una vegada establert el caràcter oficial dels títols a què fa referència l'article 1, el rector o la rectora de les diferents universitats sol·licitarà, a la persona titular del departament competent en matèria d'universitats, l'autorització d'inici d'activitats d'aquests estudis, a l'empara de la normativa vigent, amb efectes des de la seva impartició.
La supressió dels estudis de l'annex 2 serà progressiva i, en tot cas, es garantirà el dret de l'estudiantat a finalitzar els ensenyaments d'acord amb el pla d'estudis amb el qual els va iniciar, amb un rendiment acadèmic ordinari, més les convocatòries addicionals previstes a la normativa vigent.
Erasmus Mundus en modelització matemàtica a l'enginyeria: teoria, computació i aplicacions / Erasmus Mundus in Mathematical Modelling in Engineering: Theory, Numerics, Applications (interuniversitari: PG, UNIVAQ, UNI-HAMBURG, UNICE, coordina UNIVAQ) **
Erasmus Mundus en ciència i enginyeria de materials avançats (AMASE) / Erasmus Mundus Master in Advanced Materials Science and Engineering (AMASE) (interuniversitari: UL, LTU, SAR-UNI, coordina SAR-UNI)
Escola Universitària de Relacions Laborals de Lleida (centre adscrit)
Direcció d'empreses (MBA) / Master in Business Administration (MBA)
Auditoria de comptes i comptabilitat
** Implantació amb efectes des del curs 2013-2014
Erasmus Mundus en modelització matemàtica en enginyeria: teoria, computació i aplicacions / Erasmus Mundus in Mathematical Modelling in Engineering: Theory, Numerics Applications***
Erasmus Mundus en ciència i enginyeria de materials avançats (AMASE)/Erasmus Mundus Master in Advanced Materials Science and Engineering (AMASE)
Nanotecnologia i ciència de materials / Nanotechnology and Materials Science
Enginyeria micro i nanoelectrònica
Visió per computador i robòtica - VICOT**
** Supressió amb efectes des del curs 2012-2013
*** Supressió amb efectes des del curs 2013-2014.